[{"text_idx": "#000001", "text": "Cafodd rhifyn mis Hydref o bodlediad Clera (sy ar gael ar SoundCloud ac ar iTunes) ei recordio yng Ngw\u0302yl y Cynhaeaf yn Aberteifi gyda thri gwestai arbennig \u2013 Hywel Griffiths, Elinor Wyn Reynolds a Philippa Gibson. Fe gawson ni sgwrs a\u0302 Hywel am fap arbennig o afon Teifi \u2013 llafur cariad Idris a Berys Mathias \u2013 ac am arwyddoca\u0302d afonydd yn gyffredinol mewn barddoniaeth Gymraeg. Darllenodd Elinor gerdd newydd sbon inni, a rhannodd Philippa a\u0302 ni ei phrofiadau\u2019n dysgu\u2019r Gymraeg ac wedyn y gynghanedd. Hynny oll a phos newydd gan Gruffudd Antur, Llinell Gynganeddol Ddamweiniol y Mis a holl hwyl rownd arall o Gemau a Giamocs gyda Hywel ac Elinor."}, {"text_idx": "#000002", "text": "Fe ges i ac Aneirin gyfle i rannu newyddion cyffrous hefyd am y podlediad, sef ei bod ni wedi derbyn nawdd hael iawn gan Lly\u0302r James, dyn y pethe a chyfrifydd gorau Sir Ga\u0302r, os nad y genedl! Bydd y nawdd yn ei gwneud yn haws inni gynnal y podlediad ac yn ein galluogi ni\u2019n dau i fod yn noddwyr hefyd yn ein tro, gan roi ta\u0302l i\u2019n gwesteion am gerddi newydd sbon. Dyma englyn a luniais i\u2019n noddwr newydd, y cyntaf o gadwyn hir!"}, {"text_idx": "#000004", "text": "Hurrah for England!: RWC Diary"}, {"text_idx": "#000007", "text": "Open Up by Thomas Morris: Review"}, {"text_idx": "#000009", "text": "Tsunami Days by John Barnie"}]